Афилиейт програмите - приличен доход чрез интернет\nЗдравейте, първо искам да поздравя собствениците на форума за чудесният раздел, които са създали, защото всеки pickup играч трябва да разполага с някакви доходи за да може умело и със самочувствие да прилага научените техники от форума. Мога да твърдя че изкарването добри доходи от интернет и осъвършенсването на всеки мъж, си съвпадат отлично. Може би ще се попитате защо и как пък го реших това ... Ами ето как, от личен опит разбрах че да работиш на работа по 8 часа на ден и свалянето на мацки не е най-удачният вариант. Губиш адски много енергия, а от там и желание за отваряне на нови сетове, запознанства и т.н, а чрез интернет доходите, когато веднъж създадете нещо, което да ви вади парички, после ще имате достатъчно свободно време и енергия да сваляте мацки. :)\nВ тази тема ще се опитам да обясня за един от начините за изкарване на пари от интернет, какво точно представлява Афилиейт Маркетинга, сериозни и сигурни афилиейт програми и няколко насоки как да започнете да се занимавате с това. Ще бъде трудно да побера всичко в един пост, така че ще го разделя на няколко части в които ще предоставя, моите знания и методи за изкарване на пари чрез интернет. Не съм някакъв маркетинг експерт и няма да мога да ви говоря с начуни термини използвани в бизнес комуникациите, но ще се постарая да ме разберете, а щом аз успях да изкарвам пари по този начин, значи и вие ще успеете.\nЗапочваме, пригответе си пуканки ;) I част\n:: Какво представлява афилиейт маркетинга и как ще ви помогне да изкарвате пари\n- Афилиейт маркетинга е форма на сътрудничество между производителите на продукти, стоки, услуги и обикновенните хора като мен и вас. Така наречените производители или собственици на продукти и стоки, желаят да достигат до максимален брой продажби на своите стоки и се възползват от силата на афилиейта. Афилиейт програмите от своя страна свързват производителите и нас така наречените (афилиейти), които ще наричам промоутъри за по лесно и разбираемо. Всеки производител изплаща определент процент (комисионна) за продажба на негов продукт. Целта на афилиейт програмите е да повишава продажбите на производителите, а на нас хората (промоутърите), които промотират продуктите да изкарваме пари от това.\nПример: Производител на паста за зъби (това се сетих ;D) иска да подобри своите продажби на продукта и се възползва от афилиейт маркетинга. Пастата за зъби струва 5$ и определя 40% комисионна на своите афилиейти, които промотират пастата за зъби. Тоест вие промотирате пастата чрез свой уеб сайт, форум, реклама някъде си ... и при всяка генерирана продажба чрез вас получавате по 40% от тези 5$.\nВсяка програма предоставя уникални линкове на своите промоутъри, чрез тези линковете вие промотирате продуктите. Всяка направена продажба през тези линкове се отчита в системата на програмата и ви начислява комисионната. Програмите, които ще ви предоставя правят доставки по цял свят, така че можете да промотирате продукта на хора от ралични държави, етноси, полове и т.н.\nМисля че разбрахте какво ще рече афилиейт маркетинг и афилиейт програма. Вие продавате продуктите на производителите и печелите определен процент от тази продажба. В следващата точка ще ви предоставя няколко афилиейт програми, които се използват от много хора по света, сигурни са и изплащат натрупаните комисионни ежемесечно.\n:: Сигурни афилиейт програми\n- Има всякакви афилиейт програми в интернет за продажба на какви ли не стоки и услуги. Някои от тях сигурни, други не толкова сигурни. Сега ще ви представя няколко програми, които са на 100% сигурни и изплащат натрупаните комисионни на 100%.\nCrocmint - това е една от най-големите програми за продажба на натурални билкови продукти. Има продукти със сексуална насоченост, продукти против косопад и т.н. общо взето продукти които имат висока конверсия (търсят се и се продават лесно). Програмата има 16 продукта с висока комисионна от 45% за всяка продажба, а цените на продуктите варират от 30$ до към 60$. Тоест от продажба ще печелите между 14$ и 27$. Предоставят готови темплейти за сайтове. В този сайт може да разгледате част от техните продукти.\nClickBank - това е афилиейт програма, която свързва собствениците на всякакви продукти и услуги и нас промоутърите. Всички продукти/услуги са разделени по категории, като можете да търсите лесно това, което искате да продавате. Има мобилни приложение, платени софтуери, лекарства, хазартни игри и т.н. Общо взето ако сте добри в някоя сфера, примерно мобилните телефони, можете да си намерите продукт близък до тази сфера и да започнете да го промотирате.\nCashburners - много мощна програма, предлагаща билкови и други добре продаващи се продукти. Добра комисионна от 40% до 50%. Извършват доставки на продуктите си до цял свят, също предоставят готови темплейти за сайтове.\nАфилиейт програмите предлагат още една услуга. Когато един афилиейт покани друг да се присъедини в програмата печели определена комисионна. Присъединилият се афилиейт не губи нищо от това, а просто помага на човекът, които го е поканил. По тази причина съм предоставил aff линкове, през които можете да се регистрирате.\nВ следващата част ще опиша как да започнете да продавате, как да създадете уеб сайт и как да промотирате продукти. През това време можете да се регистрирате в някои от описаните програми и да разгледате продуктите за продажба. Ще дооформям темата в течение на времето и когато се сетя за нещо, ще го включвам.\nХайде давай вече парт ту :)\nВ следващата част ще опиша как да започнете да продавате, как да създадете уеб сайт и как да промотирате продукти.\nАз лично се занимавам от може би вече две години с афилиейт маркетинг, къде законно, къде не :-X. Ще следя с интерес тази твоя втора статия, тъй като трябва доста да понапишеш, за да обясниш как се започва, аджеба, това продаване, защото трябва да си много конкурентноспособен, за да накараш клиент да си купи нещо от теб, като същевременно имаш познания по уеб програмиране, за да те намери този клиент. :)\nТака, мислех че темата не ви е грабнала вниманието, но явно има хора, които искат да научат нещо допълнително и полезно за това как реално могат да се изкарват пари от интернет.\nДа предположим че вече сте разбрали какво точно представлява афилейт маркетинга и сте разгледали програмите, които ви предоставих. Направили сте си регистрация, разгледали сте продуктите и сте решили да ПРОДАВАТЕ И ДА ПЕЧЕЛИТЕ! Всички афилейт програми предоставят уникални линкове и банери чрез, които да преминават вашите клиенти и да печелите комисионна от това.\nНякои хора се опитват да промотират тези продукти по форуми, имейли и т.н. но това по скоро се счита за СПАМ, неписано правило но и всеки себеуважаващ се промоутър няма да работи по този начин за да печели.\nПовечето хора работещи в сферата на афилейт маркетинга, създават собствени уеб сайтове в които да представят продуктите, които желаят да продават и понеже не всеки знае как се създава уеб сайт някои хора заплащат на програмисти и дизайнери да им го създадат, други започват да учат как се създават сайтове, а трети се възползват от безплатните услуги за създаване на сайтове/блогове в интернет.\nАз създавам уеб сайтове за мен, създавам уеб сайтове за клиенти, също така и се възползват от безплатните услуги за създаване на сайтове/блогове. Днес ще се опитам да ви обясня как да създадете собствен блог без да е нужно на този етап да учите програмиране, въпреки че е хубаво да разберете на какъв принцип работят уеб сайтовете.\n:: Как да създадете собствен блог\nЗа да създадете собствен блог/сайт в които да представите продуктите, които сте решили да продавате и да ги представите в тяхната най-добра светлина е нужно да разгледате блог платформите като blogger.com и wordpress.com. Към този момент ви препоръчвам blogger, влезте направете си регистрация (безплатно е) или използвайте регистрацията ви в гугъл за да влезете в платформата (blogger е услуга на google) ако сте избрали какъв продукт ще продавате, изберете си подходящо домейн име (адрес на сайта) и ако е свободно действайте.\nПредлагам ви да започнете работа на чуждият пазар, тоест пишете всичко на английски, за България все още са скъпички тези продукти и ще ви е по трудно да намерите клиенти. Да предположим че след регистрацията ви в Crocmint примерно сте си избрали продукта NicoNot (това продукт за борба с тютюнопушенето), влезли сте в blogger и сте натиснали бутонът "нов блог". На име на блогът примерно пиешете "NicoNot - Stop smocking today" а на адрес на блога niconot-store.blogspot.com Разбира се вие си решавате какво да е името и адресът на блога, колкото по добре е изписано всичко, толкова повече клиенти ще привлечете.\nТака вече имате собствен дейсващ блог в които можете да управлявате от таблото за управление на блогър. Разгледайте предоставените шаблони (темплейти), проучете как точно работи платформата, намерете други готови шаблоти в интернет подходящи за вашият продукт в случаят търсим шаблон против тютюнопушене.\n:: Започваме да продаваме\nИмате действащ сайт, време е да започваме с продажбите на продуктите, а от там и печалбата. Както можеби сте забелязали след огледа на таблото за управление на blogger-а, има функция за добавяне на статии (публикации). Точно чрез тази функция вие ще добавяте статии с информация за вашият продукт, начините му на действие, резултатите от къде и как може да се закупи и т.н. Но може би сега си мислите, аз нищо не знам за този продукт как да започна да го продавам. За тази цел се връщате към CrocMint, от където можете да се снабдите с допълнителна информация за продукта, картинки, афилейт линкове и т.н. Разучете продукта, дори и да напишете името му в гугъл ще ви излязат адски много статии и картинки, които можете да научите и да вземете поука как би трябвало да изглежда вашият сайт за да продава, голяма част от хората тук могат да общуват свободно и не би представлявало проблем да напишат едно добро ревю за даден продукт. Въведете няколко статии, като не забравяйте да поставяте предоставените ви афилейт линкове и банери, през които да преминават бъдещите ви клиенти, нали все някак трябва да се отчита, това което продавате.\nВ Crocmint както и в останалите афилейт програми, можете да следите статистиките, които ви предоставят за направените продажби, направените кликове, общата печалба и т.н.\nВ третата част ще ви дам съвети за това как можете да имате собствен адрес, примерно да не е niconot-store.blogspot.com, ами niconot-store.com, как се закупува домейн име, колко струва и т.н. Ще ви дам съвети за това как да разпространите своите блогове, какво точно представлява оптимизацията за търсачки като гугъл, yahoo ... Към момента можете да започнете със създаването на собствени блогове, да разгледате други такива създадени в blogger с цел продажба на продукти и да си вземете поука, как точно трябва да изглежда вашият блог/сайт.\nАко някои започне и създаде собствен блог, оформил го е и добави статии в него за конкретният продукт, нека да го сподели тук, за да кажа какво може да се промени и как може да изглежда.


Въпросът за националната сигурност на България - Политика - kaldata.com - Форуми\n19 януари 2013 в Политика\nЯвно много се насъбра и е време за дискусия:\n-атентатът в Сарафово\n-случаят с мистериозното кацане на френските командоси край Плевен\n-инсценировката с Доган\nТова е само част от примерите за бездействието на българските служби. Защо според вас нямаме адекватно разузнаване, контраразузнаване? И още един важен въпрос - нужно ли е да има НСО в този си вид?\nОпасното обаче е, че страната е напълно отворена към каквато и да е атака - от чужди хора, терористи, въобще всеки е способен да прави каквото си иска на нашата територия. Нямаме национална сигурност, нямаме и армия вече... тъжно...\nРедактирано 19 януари 2013 от Phused (преглед на промените)\nPhused 6 поста\nтебе те яд, че по времето на комунизма са чакал 10 години за съветска лада и телевизор и апартамент, ама дошла демокрацията и така и не са ти дали, сега докато ти дадът, пак ше стане комунизъм,\nтея самолети от кой ше ни пазят ? до колкото знам ислямска държава не бачкат със самолети все още .\nOoo, Миро има напредък! Това от неговата клавиатура да излезе че руснаците имат нещо качествено е направо сензация. Тука вече Миро надмина себе си. Лошо е само де не си спомня инак щеше да ни з\nАми защото са разграден двор. Кой го разгради? Естествено, чуждите тайни служби.\nЧекайте малко! Ма ния и служби ли си имаме?...Имам предвид...български?\nВ света няма перфектни служби, спор няма. Но поне малко от малко... нима не е истина, че ако искаш да организираш какъвто и да е атентат, отвличане и тн. че пречките няма да са много? А за френските летци - така и не разбрахме каква точно е била тяхната мисия, дори и да са нямали такава - не чухме обяснение от никоя служба. Няма национална сигурност в тази държава това е. И да, сериозни сме. Поне аз съм сериозен.\nС тая разлика, че тук спечелиха, за разлика от техните държави. Аз искам да разширя темата и за армията, защото тя е не по-малко болен въпрос. Представете си сега, че тоя атентатор не бе с мюсюлманско име, а чист българин с българско. Какво правим? Турция веднага се разпищяха, без дори да знаят, че става въпрос за вътрешен конфликт. Ами ако това бе някой българин? И ако почнеше нещо повече по улиците да кажем? И ако нашите служби се опитат да въведат ред, а турските решат да атакуват, както това правят с Ирак и Сирия, без никой да ги спира? Какво правим без армия? Виждате ли, колко близо сме до подобен сценарий, а армията ни бе убита! Сега се чудим, дали самолети на старо да купуваме или нови Gripin. И що не се обърнем към най-добрите - руснаците а? И докато се чудим какви самолети да купим и дали да имаме ПВО или не, една ескадрила от югоизточната ни граница стига. Не само службите ни са разградени, но и армията. Полицията пък ни е корумпирана. Като цяло трябва да сме благодарни на благословията на нашите врагове. А такъв враг никога не е преставала да бъде Турция. Ако при нас нещата са променени, при тях всичко е по старому и може дори да става още по-лошо.\nРедактирано 19 януари 2013 от KB2640148 (преглед на промените)\nСъгласен съм! Българската армия беше и все още е систематично унищожавана зад параван от "планове за реструктуриране" (да се чете закриване на авиобази, поделения) и "пенсионна реформа" (да се чете умишлено и доброволно намаляване числеността на БА).\nЗа новите самолети няма нужда да се коментира, такова порно е с избора им - в момента има яко лоби за закупуване на португалски F-16 трета ръка, при наличие на оферта от шведите за нови Gripen. Към руснаците, които имат по мое мнение най-добрата авиационна техника няма как да се обърнем, защото от НАТО, ЕС и САЩ ни е наредено така. Промиват се мозъците, че руското е нещо изключително лошо, мафиотско, неработещо и тн, а не е така. Вижте ги само какви съвместни проекти разработват с Индия, отделно да не споменаваме проекта за нов авиационен комплекс на "Сухой" (Т-50 ПАК ФА), както и обновяването на наличната им техника към модернизирани версии.\nА колко български военни летища бяха закрити?\n-Габровница - сигурността за северозападното ни въздушно пространство и АЕЦ "Козлодуй"\n-Доброславци - осигуряваща сигурността над небето на София\n-Чешнегирово - изтребителна авиобаза, осигуряваща сигурността в южната част на страната ни\n-Узунджово - същото като Чешнегирово\n-Стара Загора - вертолетен авиополк, закрит\n-Добрич - разузнавателна авиобаза, закрита\nТревожно е това което се случва с националната сигурност, наистина.\nМного подценявате службите за сигурност. Ама много.\nPhused,ти наясно ли си със структурите и задачите на НСО,че питаш за сегашният им вид ?\nСмяташ ли,че службите трябва да дават информация за французите заловени у нас от граждани ?\nНе допускаш ли,че това е лошо стечение на обстоятелствата,при съвместна учебна операция ?\nАтентат и криминално престъпление са две различни неща.\nНяма как да се предотврати превъртял човек,решил внезапно да бутне жена под мотрисата в метрото или избил цялото си семейство.\nНо,повярвай, няма да имаш голям шанс "да организираш какъвто и да е атентат"...!\nКВ2640148,изобщо не си прав .\nТук става въпрос за Български гражданин,Български депутат и Български лидер на партия.\nТова,че изповядва мюсюлманска религия е негово право по Конституция,а така намесената от теб съседна държава е неуместно,просто защото ще е намеса във вътрешните работи на друга държава.\nЩо се отнася за Българската армия,трябва да ти кажа,че няма смисъл тя да е 200 000 души. Дали Варшавски договор или НАТО,малката ни страна винаги ще има участие в дадена система за отбрана.\nКогато аз бях войник,армията ни бе 120 000 души,а тази на югоизток от нас-500 000. Мислиш ли,че самостоятелно би могло да се защитим ?\nСамо дето ако беше станало нещо нали знаеш кой щеше да се намеси и какво щеше да се случи на Турция. Чел съм, че армията ни тогава е била подготвяна да издържи до ден-два, и след това пристигат руснаците. Сега не ми се мисли какво ще стане ако Турция реши да навлиза, мисля, че за по-малко от ден ще бъдат в Пловдив. И никой от НАТОвските съюзници няма да си мръдне пръста (пример - турската инвазия в Кипър и бездействието на НАТО).\nСлужил съм в Щръклево и преди това в Каменец. Сега вече доколкото чух последните слухове, Щръклево става резервно летище на Букурещското. Като се сетя, как навремето от ОСМТ ни водеха да разглеждаме самолетите и как ни качваха в кабините...а пък как си представях, че изстрелвам НУРС-ове, с каквито бяха въоръжени УБ самолети L-29...Сега се чудя, какво разглеждат децата. Сигурно ходят на екскурзии до магистралите на Борисов, че те са някакво чудо за нас, щото най-близката на 120 километра\nА пък за това, дали стари или нови самолети...направо ще го кажа по-меко. ....! Тук само магазини за втора употреба, автокъщи за автомобили трета употреба, сега и самолети четвърта употреба, утре като закрият Сопот и Казанлък, Калашници 5-та употреба от арабската пролет\nРедактирано 19 януари 2013 от capnemo (преглед на промените)\n... нима не е истина, че ако искаш да организираш какъвто и да е атентат, отвличане и тн. че пречките няма да са много?\nАми донякъде си прав...може би. 120 000 са си 120 000. Не са 0. Все пак навремето имахме някаква защита. Имам колеги, служили в подобни секретни поделения навремето и под секрет знам, че ядрените бойни глави не са били утопия\nПП: Доган е български гражданин, участвал в терористична организация, избила навремето сумати невинен народ. Освен това е и агент, както и днешния му заместник Октай. А какви точно агенти, нека друг каже. На тия политици трябва да им светне червената лампичка най-накрая. Отнася се за абсолютно всички, не само за Доган! Един дол дренки са всички и аз не съм против един човек ( Доган), а против всички!\n70% администрация на тлъсти заплати. Има ли смисъл от повече обяснения?!\nПропусна и летището в Долна Митрополия. Служих 9 месеца там, когато все още беше действащо. Сега май само състезания с мотоциклети се провеждат на него. Не е само армията - съвсем умишлено бяха затрити и продължават да се затриват икономиката, здравеопазването, образованието... Така нареченият "преход" всъщност се превърна в геноцид на българските политици срещу собствения им народ.\n..."че ядрените бойни глави не са били утопия"\nДа, не са били утопия но истинската утопия са само политиците." Генерала знае само това" Слушам" и "Тъй вярно" и изпълнява волята им. Ей затова никъде по света нормалните и разумни хора не обичат политиците.\nЕто два колажа, които направих с помощта на приятел:\n26-та разузнавателна авиобаза в Добрич:\n25-та изтребително-бомбардировъчна авиобаза в Чешнегирово\nЕ, нищо не се губи безвъзвратно. Например...сараите на Доган. Авиобази няма, ама такива барбекюта, такива ловни полета за избрани, такива липсващи дюни...\nНа времето можеш да минеш почти цялото Черноморие по брега, Днес ще минеш ама...с бронирана жилетка и АК47 с 5 пълнителя най-добре. Реално България вече не е 111000 км2, а може би 50 000 км2. Останалото е за избрани, а тия снимки от авиобази за меланхолисти.\nА ето какво излезе днес в пан.бг\nи накратко от статията:\nВВС на Република България стартираха 2013 год. с най-ниския процент летяща авиационна техника в 100 годишната си история. Процентът на летящите платформи спрямо процента на нелетящите е в пъти по-нисък. Работещият потенциал на родните ВВС се топи с всеки изминал месец, поради липса на средства, провалени процедури за прегледи, ремонти и внос на резервни части, тромава и често неграмотна администрация в МО, липса на нормално перспективно и месечно планиране, хаос във финансовото планиране, корупция при набавянето на средства от продажба на стара, снета от въоръжение техника и имоти.\nТехнологичният дефицит на българските ВВС предизвиква много съпътстващи проблеми, които се задълбочават ежедневно.\nСтоящата на земята техника не винаги се подлага на консервация, което предизвиква по-бързи амортизационни процеси от предвидените в техническите изисквания. Поради липса на работещи въздушни средства нальотът на летците е намалял спрямо предходната 2011 г. с 10-15%!\nМного от военнослужещите назначени на нелетящата техника (това са големи количества – всички 6 броя Ми-24, всички 6 броя Bell-206, всички 8 броя L-39ZA, 10 AS532AL Cougar, 4 броя Ми-17, 10 броя МиГ-29, 11 броя Су-25, 2 броя L-140, 2 броя МиГ-21 и 4 броя PC-9) се демотивират и започват да търсят реализация другаде. Доста от подготвените кадри напуснаха ВВС, а на тяхно място не идва никой. Хората, които напуснаха, бяха с огромен летателен и практически опит, а за да може сегашните старши лейтенанти и капитани да достигнат тяхното ниво, при положение, че летят максимум 30 часа на година, ще отнеме повече време, отколкото те имат до пенсия.\nКой има полза от това Су-25 да не летят? А в края на 2013 г. и да се разделим с тях поради разбиранията на министъра, че това е лоша руска техника... А в Русия ги модернизираха с опция да летят до 2030 г. Ние ли разбираме повече или руснаците?\nЩе стигнем ли до абсурдната ситуация да нямаме нито един изправен Кугър от 12 чисто нови? Ами ако се случи втори Бисер, кой ще спасява?\nДокога ще слушаме обещания, че Ми-24 ще полетят? От началото на 2010 г. България няма бойни хеликоптери! А според редица документи приети от Аню Ангелов, трябва да имаме!\nЛичният ми коментар е, че министър Аню Ньойски въобще не знае за какво става въпрос или така му е наредено - да плюе по всичко руско което е налично. Открито отказва да модернизира нашите МиГ-29 до СМТ стандарта, което ще ги превърне в много по-класни самолети от това, което той смята да купи.\nОтказва да модернизира Су-25, даже наскоро продаде 8 бройки на американски държави.\nДокога ще ги търпим такива?\nТо тези Кугъри си бяха такава недомислица че ти е бедна фанттазията... предимно за фасон а не за бойна дейност.... Сакскобурготското правителство и тогавашните специалисти които подписаха за тях направих голяма далавера, нищо повече.... Кугър мугър, глупости на търкалета , а Аньо тъпото и ГРОБ довършват започнатото от СДС и НДСВ заличаване на армията .....\nТо, националната сигурност на България зависи не само от служби, техника и бойна техника, но и от подходяща външна и вътрешна политика, защита на възлови отрасли и пр.\nРедактирано 9 май 2013 от Black Power (преглед на промените)\nна 19.01.2013 г. в 19:11, bildera_ написа:\nСега се чудим, дали самолети на старо да купуваме или нови Gripin. И що не се обърнем към най-добрите - руснаците а?\nЛеле, това емой пост от януари 2013-та година\nОще не сме купили ни стари самолети, ни Gripin, а сме 2017-та лятото! 4 години и още се чудим, още обвиняваме тоя и оня в корупция. В същото време новина от днес - Русия ще даде като ПОМОЩ на Сърбия 6 МиГ 29, 30 танка и сумати други работи. И това пак подчертавам - ПОМОЩ! Ние ще даваме милиарди за 6 GRIPIN, дето някой чувал, ама не виждал в действие. Или по-скоро ще изплащаме поне 10 години, а всеки знае, че лизинга е мор за всичко хубаво! А кой ще ги ремонтира? Кой ще ни даде поне 3 резервни двигателя, както се поалга? Ще се обучават ли в Долна Митрополия пилоти за Gripin или ще се пращат в Швеция? Не е ли по-добре просто да си хванем пак руснаците?\nВ същото време новина от днес - Русия ще даде като ПОМОЩ на Сърбия\nИмаш впредвид "днешната новина" от почти една година давност ли ?\nПовторена декември, потретена в март....\nОтделно че очевидно е политически жест, и че не е съвсем "подарък" , а просто с намалена цена , която ще е около 200 млн евро и трябвало сами да си ги ремонтират.\nПо словам сербского премьера, Россия передает шесть МиГ-29 как помощь, причем первый этап модернизации обойдется бюджету балканского госужарства от 180 до 230 млн евро.\nНовината бе спомената на народа ни вчера. Както виждаш, аз съм писал за Gripin 2013-та и то началото. Още го дъвчим и имаме чувството, че е нова новина. Ама не е. Исках да коментираме самолетите Gripin и попаднах на тая тема. Честно казано, съгласен съм на какви ли не изтребители, но нека не са 6, а поне 60 броя. Да спорим за 6, просто се излагаме и пред света и пред себе си. Слушам политиците и не приемам тезите им. Казахме ли, че GRIPIN печели пред старите F16? Казахме. Имаше ли други кандидати? Поне от изнесеното в пресата, нямаше. Тогава какъв е проблема, не мога да разбера. Вземаме тия 6, после вземаме още 60 други.\nАма някой щял да вземе нещо си. Ами нека взема! Нали ще имаме самолети, какъв е проблема? Истината е, че корумпирани личности се състезават за парсата. И това не само в България, а по целия свят без изключение! Ако правят нещо добро и вземат пари, нямам нищо против. Корупция. Всичко е корупция. Ще се отървем от едната и ще се нахендрим на другата. Това е. Тя тая корупция ще храни и либерали и контралиберали. Ще храни техните деца, внуци, правнуци...По принцип, подобни неща се решават със закони, въведени от Хан Крум. Пак не е гаранция де, но просто имаш картбланш и за законтворците.\nНовината бе спомената на народа ни вчера.\nПоказах ти няколко медии, и то български за тази "новина" . Идея си нямам какво за теб е "споменаване на народа" и коя е официалната за тези неща, медия\nКакто и да е. Въпроса е че първо не е подарък, второ - сами ще си ги ремонтират, и трето - говорим за политически спекулации.\nза Грипините нямам нищо против да се говори . Колкото повече публичност има по въпроса, толкова по добре.\nЗа 60 броя не съм много съгласен. Прекалено бедна държава сме за да си го позволим. Отделно че натовските ни партньори никога не са ни вземали насериозно, защото за тях сме "руския троянски кон".\nПрекалено много "дупки" в сигурността имаме за да ни доверяват най важните таайни , операции и намерения.\nСпоменавал съм и друго - съвсем случайно разбрах, покрай ремонтирането на двигателите, че нашите МИГове до сега са нямали системи свой-чужд с натовските "колеги".\nОт кога сме в НАТО, а бойната ни авиация дори не е съгласувана със партньорите. Смятай за какво говорим .....\nБих казал че това е дори смешна ситуация, ако всъщност не бе толквоа красноречива ....\nГолем праз- нямали система свой- чужд. Никога не са имали,щото е напълно безмислена. Полетът на един боен самолет е предварително разчетен и с ясни до милиметър задачи за изпълнение. самолета има радар, него го следят на няколко радара, има радиовръзка както с командването, така и с колегите си във въздуха. Пилотът не взима решения, а изпълнява задачи и заповеди. Тва не ти е Топ Гън и Том Круз...


Кометата Джонсън приближава към Земята - История, наука, факти и събития\nHome » астрономия » Кометата Джонсън приближава към Земята\nКометата Джонсън приближава към Земята\nКометата Джонсън ще се доближи до Земята на 4 юни, когато хората в северните географски ширини ще могат да я наблюдават с бинокъл или телескоп, предаде БТА. Съобщението е на пресслужбата на Московския планетариум.\n"На 4 юни 2017 г. кометата C/2015 V2 (Джонсън) ще мине на разстояние 121 325 600 км от Земята. Кометата ще може да се наблюдава с бинокъл или телескоп, но не и с невъоръжено око", поясняват специалистите от планетариума.\nПрез първата половина на месец юни тя ще може да се наблюдава в съзвездието Воловар. В средните географски ширини в северното полукълбо тя ще може да се види при ясно безоблачно време, високо над хоризонта в южната част на небето.\nВ началото на месеца блясъкът на кометата ще е от около 7-ма звездна величина. За сравнение яркостта на Плутон е около 7,8 звездна величина, а на звездите в Голямата мечка - 2-ра звездна величина. Най-слабите звезди, които може да види човек с нормално зрение, са от около 6-та звездна величина.\nКометата C/2015 V2 е с хиперболична орбита. Открита е на 3 ноември 2015 година от Джес Джонсън и по правило носи името на откривателя си.\nБиолози откриха начин да се избавим завинаги от ал...\nРимските легиони са използвали оловни муниции с уж...


22 февруари 2022 година Panasonic представи LUMIX GH6 – най-новия водещ модел в серията цифрови безогледални фотокамери LUMIX G, базирана на системния стандарт Micro Four Thirds. През 2009 г. Panasonic представи DMC-GH1, първия модел от линията с хибридна фото/видео концепция LUMIX GH. Оттогава линията GH се е разви с множество иновативни функции, въведени по желание на потребителите и сега моделите в нея са популярни сред творците в цял свят като първокласни инструменти, благодарение на своята производителност, мобилност и здрава конструкция. LUMIX GH6 е най-новото попълнение в линията, което отново разширява границите на цифровите безогледални фотокамери.\nС увеличение на броя на ефективните пиксели над 20%*1, новият 25.2-мегапикселов Live MOS сензор на фотокамерата се отличава с висока разделителна способност, високоскоростно отчитане на сигналите и широк динамичен диапазон. Новият процесор Venus Engine също използва усъвършенствани технологии за обработка на изображенията с цел пресъздаване на реалистични образи с висока резолюция и богати цветове, което е отличителен белег на фотокамерите LUMIX.\nLUMIX GH6 е оборудван с технологиите V-Log/V-Gamut за първи път при Micro Four Thirds фотокамерите LUMIX G и осигурява широк динамичен диапазон с над 12 стопа, и дори над 13 стопа при използване на режим Dynamic Range Boost (Разширяване на динамичния диапазон).*2\nLUMIX GH6 отива още по-далече в развитието си, предлагайки 4:2:2 10-bit C4K 60p видео запис с неограничена продължителност*3, 4:2:0 10-bit 4K120p видео запис, 4:2:2 10bit FHD 240p HFR (High Frame Rate) видео запис и FHD VFR (Variable Frame Rate) видео запис с максимум 300fps за пресъздаване на динамичните движения на обекта. В допълнение към записа на 4:2:0 10-bit 5.7K 60p видео, може да се записва и 4:2:0 10-bit 5.8K 30p (4.4K 60p) анаморфно 4:3 видео, като се използва цялата площ на сензора. На монитора могат да се изобразяват разтегнати кадри в реално време. За първи път при фотоапаратите LUMIX е възможен запис на 5.7K 30p видео във формат Apple ProRes 422 HQ, който позволява извършване на нелинеен монтаж без транскодиране. Удължаването на времето за запис е възможно, благодарение на технологията за управление на температурата на LUMIX.\nПритежаващ мощна стабилизация на образа със 7.5 стопа за лесно снимане от ръка, благодарение на двойния стабилизатор на образа Dual I.S.2, фотокамерата LUMIX GH6 използва нов високопрецизен 5-осев жиросензор и нов алгоритъм за постигане на стабилизация със 7.5 стопа на Body I.S. (Стабилизатор на образа в тялото)*4 и Dual I.S.2 (Двоен стабилизатор на образа)*5. Моделът също така предлага голямо разнообразие от формати за запис, резолюции и кадрови честоти, от които можете да избирате според целта на снимането.\nИзползващ богатия опит, натрупан с множество мнения от първа ръка, LUMIX GH6 е разработен, за да предложи висококачествена видео изразителност и ефективност на работния процес – от настройката до реализацията, в допълнение към отличната производителност и мобилност. Заедно с предлагането на широк избор на обективи, Panasonic се стреми да заеме водеща роля при творците, които търсят нов начин да надхвърлят техническите ограничения.\n*1 В сравнение със сензора на LUMIX GH5.\n*2 Наличен само в Творчески видео режим, минимум ISO 800 в стандартен режим/ISO2000 във V-Log/HLG.\n*3 При гарантирана работна среда. При използване на батерия. Времето за запис зависи от капацитета на батерията и носителя за запис.\n*4 Базирано на стандарт CIPA [по вертикална/напречна ос: фокусно разстояние f=60mm (приравнено към 35mm фотоапарат f=120mm), при използване на обектив H-ES12060].\n*5 Базирано на стандарт CIPA [по вертикална/напречна ос: фокусно разстояние f=140mm (приравнено към 35mm фотоапарат f=280mm), при използване на обектив H-FS14140].\nВърхови технологии за още по-високо качество на видео записа\nЗа лесно и качествено снимане от ръка, LUMIX GH6 е оборудван с нов високопрецизен 5-осев жиросензор и нов алгоритъм за постигане на стабилизация със 7.5 стопа на Body I.S. (Стабилизатор на образа в тялото)*3 и Dual I.S.2 (Двоен стабилизатор на образа)*4. Благодарение на мощната стабилизация на образа, дори 100-мегапикселово изображение с висока разделителна способност може да се заснеме без статив в режим High Resolution (Висока резолюция). В този режим, осем последователни изображения се заснемат автоматично, като сензорът се измества чрез механизма на Body I.S. (Стабилизатор на образа в тялото) и от тях се синтезира еквивалентно 100-мегапикселово изображение (11552 x 8672 пиксела) с прецизни детайли в RAW или JPEG формат. С високата си мобилност, постигната благодарение на компактната и лека конструкция, и мощния си стабилизатор на образа в тялото, този цифров безогледален фотоапарат със сменяема оптика LUMIX G позволява снимане с техники, които в миналото са били невъзможни, като например ултра-телефото снимане от ръка. 5-осевият Dual I.S.2 (Двоен стабилизатор на образа) работи и при запис на видео, включително 4K видео с красиви и приятни за гледане кадри. Стабилизаторът извършва подходящата компенсация, в зависимост от вида на заклащането, като прецизно преценява причината за него – дали е генерирано от панорамиране, накланяне или треперене на ръката. Стабилизаторът на образа в тялото компенсира заклащането на фотоапарата, дори когато се използва сменяем обектив без оптичен стабилизатор на образа (например кинообектив).\n*2 Наличен само в Творчески видео режим, минимум ISO2000 във V-Log/HLG.\n*4 Базирано на стандарт CIPA [по вертикална/напречна ос: фокусно разстояние f=140mm (приравнено към 35mm фотоапарат f=280mm), при използване на обектив H-FS14140]\nПрофесионално видео качество за неограничена изразителност\nСерията LUMIX GH създаде епохална сензация в бранша с изключителната си производителност при запис на видео и разширените си функции, отговарящи на професионалните нива и стандарти за качество. Новият LUMIX GH6 отива още по-далеч в развитието си, осигурявайки запис на 4:2:2 10-bit C4K 60p видео с неограничена продължителност*1. Също така е възможен запис на 4:2:0 10-bit 4K 120p видео (еквивалентно на 5x забавен каданс*2) и 4:2:2 10-bit FHD 240p HFR (High Frame Rate) видео със звук, за да се даде възможност за впечатляващо изразяване, като например увеличаване на скоростта. А записът на FHD VFR (Variable Frame Rate) видео с максимум 300fps (еквивалентно на 12.5x забавен каданс*2) позволява пресъздаването на динамични движения на обекта.\nВ допълнение към записа на 4:2:0 10-bit 5.7K 60p видео, може да се записва и 4:2:0 10-bit 5.8K 30p (4.4K 60p) анаморфно 4:3 видео, като се използва цялата площ на сензора. На монитора могат да се изобразяват разтегнати кадри в реално време. За първи път при фотоапаратите LUMIX е възможен запис на 5.7K 30p видео върху CFexpress карта тип B във формат ProRes 422 HQ или ProRes 422, който позволява извършване на нелинеен монтаж без транскодиране. Чрез актуализация на фърмуера, в бъдеще ще се поддържат също и DCI4K и FHD ProRes 422 HQ или ProRes 422.\nLUMIX GH6 също така позволява осъществяване на 4:2:2 10-bit C4K 60p вътрешен запис, както и едновременно извеждане на 4:2:2 10-bit C4K 60p видео през HDMI изхода. Тъй като той поддържа HDMI 2.1, чрез актуализация на фърмуера се предвижда и бъдеща възможност за извеждане на C4K 120p видео през HDMI. Освен това, в процес на разработване е възможност за извеждане на C4K 120p RAW видео към монитор/рекордер Atomos Ninja V+, която също ще бъде налична чрез бъдеща актуализация на фърмуера.\nLUMIX GH6 използва технологиите V-Log/V-Gamut за осигуряване на висок динамичен диапазон и широка цветова гама. V-Log създава много плавно изображение, като същевременно запазва цялата информация за цветовете в него. Това означава, че се осигурява по-високо ниво на възпроизвеждане, когато изображенията се използват в процеса на постпродукцията. Live MOS сензорът на LUMIX GH6 постига широка цветова гама, известна като V-Gamut – оптималното цветово пространство на GH6, много по-широко от BT.2020. Характеристиките на кривата при V-Log напомнят донякъде тези на негативната филмова лента, а V-Gamut осигурява цветово пространство, което е дори по-голямо от това на филмовата лента.\nLUMIX GH6 заимства доказаната колориметрия от кинокамерите VariCam на Panasonic. По подразбиране във фотоапарата са налични V709 LUT (Look Up Table) таблици на съответствие с Rec.709 стандарт. Видео с приложени LUT таблици на съответствие може да се гледа не само на живо, но и при възпроизвеждане с помощта на функцията V-Log View Assist. В допълнение към конвенционалните .vlt таблици на съответствие, могат да се приложат и .cube 3D LUT таблици на съответствие.\nLUMIX GH6 предлага множество практични функции. Предвидени са различни настройки в менюто Photo Style, включително предварителни Cinelike гама настройки. Например, “Cinelike D2” и “Cinelike V2” имат характеристики, подобни на гама настройките за филмово производство. В отговор на заявки от професионални потребители, са предвидени различни помощни видео функции, като Waveform Monitor (Вълнообразна осцилограма), Zebra Pattern (Индикация тип зебра), Luminance Spot Meter (Мерене на осветеността в малка зона), Frame Marker (Показване на рамка със зададения екранен формат), Anamorphic Desqueeze Display (Показване на разтегнато анаморфно изображение), Red REC Frame Indicator (Индикатор за запис с червена рамка) и Tally Lamp (Сигнална лампа). Новото при LUMIX GH6 е Safety Zone Marker (Маркер на безопасната зона), който маркира 95%, 90% или 80% зона за запис, за да можете да предвидите безопасна зона за композицията и за субтитрите. Индикацията Center Marker (Централен маркер) вече ви позволява да изберете и вида на изобразявания маркер. А при настройката на цветната температура стойностите по Келвин вече могат да се показват на екрана за запис.\nЧрез използване както на XLR микрофон, свързан чрез XLR микрофонен адаптер DMW-XLR1 (канал 1, канал 2), така и на вградения микрофон (канал 3, канал 4), може да се записва 48/96kHz 24-bit звук с висока резолюция*3. Потребителите могат да комбинират няколко вида външни микрофони, в зависимост от конкретната ситуация на запис, като например интервюта на открито, където трябва да бъдат записани гласовете на говорителите и околните звуци. Каналът, който се използва за слушалките, може да се превключва по време на видео запис, а аудио менютата могат да бъдат достъпни директно чрез функционалния бутон Fn1 в горната част на фотоапарата за лесна проверка на звуковото ниво по време на 4-канален аудио запис. За свързване на външен микрофон е предвиден Φ3.5mm стерео жак.\nЧрез бъдеща актуализация на фърмуера ще бъде добавена функция за USB Host, която ще направи възможно записването на данни директно на SSD.\n*1 При гарантирана работна среда. При използване на батерия. Времето за запис зависи от капацитета на батерията и носителя за запис.\n*2 При 24p\n*3 4-канален аудио запис е възможен в ProRes и MOV формат.\nВисока мобилност и интелигентна работа за професионална употреба\nБлагодарение на предимствата на новия заснемащ сензор и новия процесор за обработка на изображенията, функционирането на автофокуса при LUMIX GH6 значително е подобрено. По-високата скорост на обработка на сигналите от новия процесор и подобреният алгоритъм за автоматично фокусиране повишават ефективността при разпознаване на обекта, за да се постигне по-бърз и по-прецизен автофокус.\nЗа осигуряване на високопрецизно фокусиране, при LUMIX GH6 са предвидени редица практични функции за ръчен фокус. Потребителите могат да изберат нелинейна или линейна настройка на гривната за фокусиране. При нелинейна настройка фокусът се измества променливо в зависимост от скоростта на въртене на гривната за фокусиране. При линейна настройка фокусът се измества с фиксирани интервали в зависимост от това до каква степен е завъртяна гривната. Чувствителността при линейната настройка (степента на изместване на фокуса при завъртане) може да се настрои между 90 и 360 градуса на интервали от 30 градуса, за да се постигне желаната работа на фокуса. Функцията MF Assist (Асистент за ръчен фокус), която уголемява точката на фокусиране, вече е налична не само при фото заснемане, но и при видео запис*.\nLUMIX GH6 е в състояние да заснема високоскоростна серия от снимки при 14 (AFS) / 8 (AFC) кадъра в секунда с механичен затвор и 75 кадъра в секунда с електронен затвор.\nLUMIX GH6 е оборудван с 3.0-инчов монитор със свободен ъгъл, сензорно управление, екранен формат 3:2 и висока резолюция от 1840K точки. При въртене/регулиране на ъгъла на монитора не се причиняват смущения, дори когато са свързани HDMI кабел и USB кабел. Големият OLED (Organic Light-Emitting Diode) Live View визьор (LVF) се характеризира с висок коефициент на увеличение от приблизително 1.52x / 0.76x (приравнено към 35mm фотоапарат).\n*До 60p. Не работи в режим Variable Frame Rate (Променлива кадрова честота).\nВисока надеждност, качество и характеристики за професионална употреба и свързаност\nПрегряването е фатален проблем при продължителния видео запис, особено когато разделителната способност и честотата на кадрите са увеличени, но LUMIX GH6 постига неограничено време за запис на C4K 60p 4:2:2 10-bit видео*1 чрез оптимизиране на разсейването на топлината с помощта на механизъм за принудително охлаждане. Това също така позволява осъществяване на VFR/HFR, ProRes видео запис с висока разделителна способност над 4K за продължително време.\nЗа да бъде достатъчно здрава и да издържи на тежката професионална употреба, основната конструкция на GH6 е изградена от предна и задна рамка от лята магнезиева сплав. Фотоапаратът е не само устойчив на водни пръски*2но и прахоустойчив и устойчив на замръзване до -10 градуса по Целзий. Затворът също е изключително надежден, като е проектиран за около 200 000 работни цикъла. Бутон за запис Rec има както в горната, така и в предната част на фотоапарата, което улеснява стартирането и прекратяването на записа, дори при снимане от нисък ъгъл или през рамо.\nWi-Fi 5 GHz (IEEE802.11ac)*3 е ефективно допълнение към честотния диапазон 2.4 GHz (IEEE802.11b/g/n). Той осигурява стабилна и сигурна връзка не само със смартфон/таблет, но и с други устройства за гладка работа от разстояние. Скоростта на предаване на фото/видео данните също се увеличава при използване на 5-GHz диапазон. Съвместимостта с Bluetooth 5.0 (наречен BLE: Bluetooth Low Energy) дава възможност за постоянна връзка със смартфон или таблет при минимална консумация на енергия. Настройките на един фотоапарат LUMIX GH6 могат да бъдат и изпратени безжично и копирани в други фотоапарати GH6, когато се използват повече от един фотоапарат GH6. Приложението LUMIX Sync за iOS/Android устройства позволява лесно дистанционно управление на фотоапарата от смартфон или таблет чрез безжична връзка. В допълнение на безжичното управление чрез дистанционен спусък DMW-RS2 (продава се отделно), приложният софтуер LUMIX Tether позволява дистанционно управление на фотоапарата от компютър чрез USB връзка, както и разглеждане на изображенията на големия компютърен екран по време на снимането.\n*2 Устойчивост на водни пръски (Splash Resistant) е термин, използван за описание на допълнително ниво на защита, което този фотоапарат предлага срещу излагане на минимално количество влага, вода или прах. Устойчивостта на водни пръски не гарантира, че няма да настъпи повреда, ако този фотоапарат влезе в пряк контакт с вода.\n*3 5GHz Wi-Fi не е наличен в някои страни.\nГолямо разнообразие от LUMIX G обективи – специално проектирани за Micro Four Thirds фотоапарати\nСерията LUMIX G на Panasonic може да се похвали с широка гама от общо 30 Micro Four Thirds обектива, от които можете да избирате според целите си. Вариообективите LEICA DG VARIO-SUMMILUX 10-25mm / F1.7 ASPH. (X-H1025) и LEICA DG VARIO-SUMMILUX 25-50mm / F1.7 ASPH. (H-X2550) се характеризират с широка F1.7 бленда в целия обхват на вариото и са предпочитани от професионалните филмови творци, както и други F1.7 и F2.8 обективи с фиксирано фокусно разстояние. В допълнение, LUMIX GH6 запаметява името и фокусното разстояние на аналогови обективи, като например анаморфни обективи или стари модели обективи, за да осигури автоматично подходяща настройка за стабилизатора на образа в тялото, когато тези обективи се използват.\n* За повече информация относно актуализацията на фърмуера на обективите, моля вижте https://av.jpn.support.panasonic.com/support/global/cs/dsc/download/index.html\nMicro Four Thirds™ и логото на Micro Four Thirds са търговски марки или регистрирани търговски марки на OM Digital Solutions Corporation в Япония, САЩ, страните от Европейския съюз и други страни.\nATOMOS / Ninja V са регистрирани търговски марки на ATOMOS Limited.\n”Wi-Fi®” е регистрирана търговска марка на Wi-Fi Alliance®.\nCFexpress Ver2.0 Type B е търговска марка, лицензирана от CompactFlash Association.\nЛогото SDXC е търговска марка на SD-3C, LLC.\nТермините HDMI и HDMI High-Definition Multimedia Interface, и логото на HDMI са търговски марки или регистрирани търговски марки на HDMI Licensing, LLC в САЩ и други страни.\nЛогата на USB-IF са търговски марки на USB Implementers Forum, Inc.\nДругите наименования, имена на компании и имена на продукти, споменати в този документ, са търговски марки или регистрирани търговски марки на съответните компании.\nТехническите характеристики и спецификациите могат да бъдат променяни без предупреждение.\nCategory: Технологични новиниBy Photo Cafe 22/02/2022 Leave a comment\nPreviousPrevious post:LUMU Power 2 превръща iPhone в професионален светломерNextNext post:Представиха флагманска фотокамера OM SYSTEM OM-1 и два нови обектива


Грациите от ансамбъла са амбицирани за още медали | спортни новини от insport.bg\nГрациите от ансамбъла са амбицирани за още медали\nАнсамбълът ни по художествена гимнастика в състав Симона Дянкова, Лаура Траатс, Мадлен Радуканова, Стефани Кирякова и Ерика Зафирова изигра за втори пореден ден съчетанията си без грешка на световното първенство в Баку.\nСъдиите им отредиха бронз в многобоя и сребро за композицията с пет топки и пето за съчетанието с обръчи и бухалки.\n„Излязохме да играем за себе си, за публиката, за всички хора, които са дошли да ни подкрепят, заради нашите треньорки и най-вече, за да защитим труда си. Радваме се и на този спечелен медал“, заяви Лаура Траатс минути след края на вчерашното състезание.\n„Това е един възнаграден труд. Надяваме се оттук нататък да се справяме все по-добре, да играем все по-добре и да печелим още много медали“, добави Мадлен Радуканова.\n„Наистина сме доволни от представянето си. Успяхме да изиграем много силни 4 композиции. Нашата треньорка е много доволна, госпожа Раева също“, разкри капитанът Симона Дянкова.\n„Пожелавам си в предстоящата почивка, макар и кратка, да можем да си починем добре, да възстановим, да минат болежките и да се подготвим за един много силен олимпийски сезон“, допълни Стефани Кирякова.\nВиктория Томова се завърна в Топ 150 на света →


Начало > Как да намалим холестерола без лекарства\n09:00, 15 дек 18 / Здраве 25 1565 Автор: Topnovini\nВисокият холестерол може да засегне всеки и е сериозно състояние, което увеличава риска от сърдечно-съдови заболявания. Има фактори, които са сериозна предпоставка – като гени, възраст, пол, които не са под наш контрол и няма как да им повлияем.\nЗа щастие, ако имате висок холестерол, има лесни стъпки, които да предприемете, за да го намалите и да защитите здравето си, пише zdrave.to\nВижте 7 препоръки, които ще помогнат за намаляване на лошия холестерол.\n1. Здравословен начин на живот\nЗдравословният начин на живот може да ни спаси от рисковете, свързани с холестерола: за целта е важно да има избор на здравословни храни с минимални наситени мазнини, физическа активност и спорт, нормално тегло, спиране на тютюнопушенето и други фактори.\n2. Включване в менюто на ненаситени мазнини\nТези здравословни мазнини се намират в храни като зехтин, ядки, масла от различни семена, риба (мазна риба, сардини, сьомга).\nКакто сте забелязали, тези мазнини се намират не само в рибата, но и в растителните продукти, като орехи и семки.\n3. Прием на повече растителна храна\nРастителните продукти (плодове, зеленчуци, бобови растения) съдържат малко нездравословни мазнини. А са богати на ненаситени мазнини. Това означава, че в тези продукти няма холестерол.\nСъщо така трябва да се има предвид, че храната от растителен произход съдържа стероли, които помагат да се намали броят на мастните молекули в кръвта.\n4. Поддържайте здравословно тегло\nЗа да се предотврати развитието на болести, свързани с холестерола, човек трябва да се грижи за теглото си. Както знаете, наднорменото тегло и затлъстяването са фактори, които още повече влошават проблема.\nВъзможно е с повишаване на телесното тегло в човешкото тяло да се повиши нивото на LDL.\n5. Физическата активност е важна\nЗаседналият начин на живот също може да доведе до повишаване нивата на холестерола в кръвта.\nРедовната физическа активност ще намали количеството на „лошия“ и ще увеличи нивото на „добрия“ холестерол в кръвта.\n6. Избягвайте алкохола\nКакто знаете, злоупотребата с алкохол може да причини сериозна вреда на сърцето и черния дроб. Не забравяйте, че черният дроб активно участва в почистването на тялото от холестерола.\n7. Елиминирайте наситените мазнини от диетата\nЯйцата, млечните продукти, маслото, месото и колбасите също са част от балансирана диета. Въпреки това, не прекалявайте с тези продукти.\nВажно е да се гарантира, че те не съдържат трансмазнини. Те могат може да увеличат броя на частиците на мазнините в кръвта. Необходимо е да се изоставят твърде висококалоричните храни, както и храни с високо съдържание на сол и захар.\n17:03, 21 окт 20 / Всичко за коронавируса\nРазкриват допълнителни легла в болниците за пациенти с COVID-19\n18:28, 21 окт 20 / Общество\nШефът на БНР подаде оставка и поиска тази на министър Банов\n18:05, 21 окт 20 / Общество\nОбсъждат БНТ и БНР да се финансират спрямо обществената им мисия\n16:47, 21 окт 20 / София\nНови 31 детски градини до 2021 г. в София и компенсация за децата без място\n16:35, 21 окт 20 / Общество\n„Булгаргаз” иска поскъпване на газа с близо 10%\n18:38, 21 окт 20\n18:28, 21 окт 20\n18:05, 21 окт 20\n17:03, 21 окт 20


Керкар: Ще направим всичко, за да се класираме за ЛЕ - БГ Футбол - Първа лига - Gong.bg\nКеркар: Ще направим всичко, за да се класираме за ЛЕ\nТодор Христов 10 май 2017, 21:23\n10 май - 19:00, 2 : 3\nВерея Монтана следи се от Gong.bg\nФутболистът на Верея Селим Керар, който бе избран за Играч на мача с Монтана (3:2), заяви, че заралии ще направят всичко възможно, за да се класират за Лига Европа. Керкар отбеляза втория гол за успеха, а след края на двубоя го определи като „труден“.\n„Труден мач, защото и двата отбора нямаха за какво да играят. Но ние искахме победата и да запазим първото място. Добре играхме. Много съм щастлив. През втората част бе важно да продължим да играем, както през първите 20 минути. Знаехме, че Монтана иска да спели, но останахме концентрирани през целия мач. Това ни направи по-силни през втората част“, започна Керкар.\n„Мисля, че можем да спечелим предстоящите мачове. Можем да стигнем до последния мач. Трябва да дадем най-доброто от себе си. Искам да участвам в мача за Лига Европа“, каза още Керкар.\n„В началото Лига Европа не бе цел, но сега сме тук. Ще направим всичко, за да завършим подобаващо и да се класираме за Европа“, обясни за финал Керкар. Свързани материали\nКеркар номер 1 на Славия – Верея\nОще коментари Салим Керкар Монтана Верея Първа лига


Вивиан Рединг споделя безпокойствата за свободата на медиите - Евранет Плюс\nЕврокомисар Вивиан Рединг заяви, че споделя безпокойствата за медийната свобода, след като британските власти наредиха на вестник "Гардиън" да унищожи дисковете с изтеклата информация от Едуард Сноудън, съобщи агенция "Франс прес". Изцяло споделям опасенията на г-н Ягланд, заяви Рединг в профила си в Twitter във връзка с писмото, което председателят на Съвета на Европа Турбьорн Ягланд е изпратил на британското правителство. Генералният секретар на Съвета на Европа отправи питане към британския министър на вътрешните работи Тереза Мей как подобна правителствена заповед може да се впише в задълженията на Великобритания, произтичащи от Европейската конвенция за правата на човека.\nЧешката оръжейна компания "Ческа Збройовка" прекрати доставката на 50 000 пистолета за египетското министерство на вътрешните работи. Чехия е сред десетте основни доставчици на оръжие за Египет. Съобщението дойде след решението на ЕС да прекрати износа за Египет на оръжие, което може да послужи за репресии.\nРусия ще предприеме защитни мерки, ако Украйна подпише търговско споразумение с ЕС, предупреди вчера руският президент Владимир Путин. Заплахата от Москва идва в седмицата, когато ЕС отправи към Русия рязко предупреждение във връзка с едностранните дискриминационни търговски ограничения, въведени от Москва спрямо Украйна. Говорителят на ЕС по търговските въпроси Джон Кланси каза, че Брюксел се съмнява в основанията на Русия за ограничаване на украинския износ. От гледна точка на ЕС, всяка икономическа заплаха от Русия към Украйна, свързана с възможното подписване на споразумение за асоцииране с ЕС, е неприемлива, подчертава той.


Самотен мъж се удави в река Искър | Novini365\nHome » България » Самотен мъж се удави в река Искър\nСамотник от Мездра е сложил край на живота си, хвърляйки се в река Искър. Трупът на 62-годишния мъж е бил открит от случайни минувачи върху решетките на водна електроцентрала близо до железничарския град.\nОчевидците веднага се обадили на спешния телефон 112. На мястото пристигнали униформени и патолози, които идентифицирали удавника и го откарали за аутопсия. По трупа нямало следи от насилие. Криминалистите смятат, че той сам е решил да сложи край на живота си.\nМъжът е живеел в общежитие. Не е имал семейство, нито близки и е твърде вероятно именно това да го е подтикнало да вземе фаталното решение.\nPrevious: Убиха ортак на мъжа на Наталия Гуркова\nNext: Звезда на ЦСКА пред трансфер в Шотландия


Tehnologichen napred k\nВ сегашните времена, заедно с технологичния растеж, дейностите, които досега изглеждаха невъзможни, могат да спрат реално. Всички благодарение на големия напредък, който се прави за една нощ на национално място.\nbg.visitekaartjes-maken.eu пролесан пюрпролесан пюр\nПонастоящем никой не е изненадан от разговорите с мобилен телефон - ба - за поколения, родени през последните десетина години, липсата на мобилен телефон е просто трудно да си представим. Следователно и този водещ пример показва трансформацията, която съществува в известен дял.\nНо технологичното развитие е едновременно появата на съвременни ежедневни устройства и постепенното подобряване на нещата, които съществуват от дълго време. Съвпадение е, че тук може да има голяма камера за много десетилетия. Понастоящем напитка от зъбни колела, които имат този вид аудиовизуално оборудване, е постепенното им миниатюризиране. Тогава е преди всичко да се увеличи удобството на тяхното използване, което ще стане по-просто, независимо от момента.\nМиниатюризацията, към която не всеки е привлечен, има нов елемент - той може да компрометира чувството за неприкосновеност на личния живот. По какъв начин - ще попита любознателният скептик. Е, например, чрез монтиране на камери в среди, които не бихме подозирали, че са в състояние да поставят в тях записващи устройства.\nМикроскопските камери, защото вече сме стигнали до това състояние на миниатюризация, могат да бъдат по-леки от пинхед. Благодарение на това те остават благодарен инструмент за квази шпионаж. Това е само за обикновения обикновен човек, когато звучи фантастика. Но ако вземем предвид възможността за регистриране на такава камера от такава камера, заинтересованите страни не биха искали никой да знае за неговото възникване, така че различна светлина пада върху всяка хипотеза.\nСледователно, регистрацията на микроскопични изображения може да се използва дори за икономическа интелигентност, гледане на съпруг, който е заподозрян в изневяра, или гледане на поръчка на определено място като алтернативен мониторинг. Няма смисъл да ви помогне да използвате микроскоп камера ще бъде полезен инструмент за запис на изображения, където традиционната камера не е възможно.\nGruziya za naturalistite ploshhad swojski na borzhomi charagauli\nBlizo do subsidiite\nVakuumna opakovka za hrana wikipedia\nInformatsionnata sistema e postoyanen aktiv


Тенис: Пиронкова отпадна на старта\nПиронкова отпадна на старта\nНай-силната българска тенисистка Цветана Пиронкова отпадна в първия кръг на на турнира от категория "Премиер" в Рим. Тя отстъпи срещу преминалата през квалификациите Петра Цетковска от Чехия с 6:1, 1:6, 4:6.\nЦвети стигна до първата точка за пробив в мача в четвъртия гейм и я реализира, за да поведе с 3:1. Пловдивчанката постигна още един брейк за 5:1. След това Пиронкова сервираше за спечелване на частта, но Цетковска поведе с 40:0. Първата ни ракета хладнокръвно отрази и трите възможности за пробив, стигна до сетбол и спечели частта след 29 минути игра.\nБългарката започна с брейк и втория сет, но чехкинята успя да го върне веднага за 1:1 и така прекъсна негативната серия от 6 загубени гейма. Цетковска, която е 69-ата в света, успя да постигне още един брейк за 3:1. След трети пробив 29-годишната чехкиня сервираше за изравняване на частите при 5:1 и успя да го постигне след точно 60 минути на корт №4.\nПиронкова допусна четвърти пореден пробив в подаването си на старта на решителния трети сет. Веднага след това шампионката от Сидни успя да го върне и спря серията на съперничката от седем поредни гейма. В четвъртия гейм българката поведе с 40:15 при сервис на Цетковска, но не успя да направи нов брейк и резултатът стана 2:2. Веднага след това опитната чехкиня се окопити и на свой ред проби. В следващия гейм Цветана поведе с 40:0, но отново чехкинята взе подаването си. При 3:5 Пиронкова сервираше за оставане в двубоя и се справи със задачата. След това съперничката подаваше за победата. Петра Цетковска стигна до мачбол и го реализира след дълго разиграване.\nЦвети си тръгва от Рим с 1 точка за световната ранглиста, където е под №42. Тя ще играе вероятно следващата седмица на турнира в Страсбург, което би било последна репетиция преди Roland Garros.\nВъведено от Калоян Крумов на 2014-05-12\nТаг: цеци, цвети пиронкова, рим, цетковска,


Валентич: Това е Ботев, който искам да виждам! Показах моят балкански манталитет - TribunaPlovdiv.bg: Спортни новини, Локомотив (Пловдив), Ботев (Пловдив) и други\nВалентич: Това е Ботев, който искам да виждам! Показах моят балкански манталитет\nНаставникът на Ботев (Пловдив) Азрудин Валентич коментира историческия успех на своя отбор след победата над Левски с 2:1 на „Герена“.\n„Когато видях резултата от Царско село и Черно море, казах на играчите си, че това е мач за престиж. Левски вече не може да гони седмото място и трябваше да сме готови за интензивна преса срещу съперника. В последния мач направиха 2:2 тук и бяхме близо до победата.\nДнес бяхме страхотни през второто полувреме. Левски загуби увереност след двата бързи гола и просто се наслаждавах. Тези три точки са за всички хора, които работеха в Ботев преди нас, за всички фенове на отбора. Трябва да се насладим на този исторически момент”, каза Валентич.\n„Показах пред този отбор моят балкански манталитет. Казах им, ако сгрешите – грешите. Това прави футбола по-интересен. Трябва да сме агресивни, бях такъв към играчите и те реагираха по най-добрият начин. Не искам да търся алиби за представянето ни, но преди паузата за националните отбори коронавирусът ни съсипа.\nОт гледна точка на треньорите и от футболистите. Загубихме увереност, но това е Ботев Пловдив. Трябва да бъдем единни. Ако искаме да печелим и вървим напред, това трябва да е. този клуб има огромен потенциал. Мисля, че тези три точки могат да ни дадат тонус и да завършим сезона с позитивно чувство”, каза Валентич.\n„Това е Ботев, който искам да виждам. Всичко опира до професионализма. Футболът е заради отношението към тренировките, мачовете. Искам да виждам това отношение”, завърши треньорът на Ботев Пд.


06.07.2022 / 10:26:09\nНедвижими имоти / Полезни съвети към купувача\nОриентирайте се в сложната ситуация\nПридобиване на недвижим имот не е малък ангажимент. Ако нямате опит в това или го правите за първи път екипът на Хоум Бест ви съветва да се обърнете към професионалист от бранша, който да Ви ориентира във сложната мрежа от правни положения и пазарни показатели. Ориентацията трябва да се случи главно по две основни направления. На първо място това е правилният избор на желания недвижим имот с подходящо място и на изгодна за купувача цена и на второ място неговото безпроблемно придобиване. Съветваме ви да ползвате услугите на човек или фирма по препоръка от Ваши приятели и познати, имащи предишен опит. Това може да не е задължително брокер на недвижими имоти. Може да е адвокат, мениджър, вещо лице или съдебен изпълнител или някой друг човек с многостранен опит в тези дела. Дори да ползвате агенция за покупката на желаният от вас недвижим имот ви съветваме да имате някой познат близо до вас, който да контролира целият процес и при нужда да комуникира с агенцията. Задължително проучете историята на агенцията и дали всичко около нейният статус и история е чисто и безоблачно. Преценете откритата информация сами за себе си. Имайте предвид, че понякога предоставената информация е в резултат на нелоялно отношение от конкурент и в противоречие с пазарната етика. Възможно е да вземете решение да купите имота без участието на посредник,. Това е добра стъпка от финансова гледна точка, тъй като ще спестите не малък финансов ресурс платим за услугите на посредника в размер на 2% до 3,5%. В този случай обаче задължително трябва да се консултирате по отношение на документите с юрист, а по отношение на имота с пропърти консултант и/или интериорен специалист. Лицензираните оценители също могат да бъдат ангажирани с това. Те разполагат със сертификат от камарата на независимите оценители за преминало обучение в областта на оценяването на недвижимите имоти, чрез различни методики. Ако е необходимо да заплатите за справка и консулт нашият съвет е да го направите и да не жалите пари, за да сте сигурни в изложените фактии ситуация. Нашият съвет е при липса на опит задължително да ползвате професионален посредник, който чрез спектърът си от услуги и компетенции, задължително ще ви спести и време и главоболия и пари. Още повече, че с развитието на пазарните взаимоотношения и свободната конкуренция цените на тези услуги стават все по-достъпни.\nНаправете необходимите проверки\nНие правим два вида проверки, когато продавачът е физическо лице (проверка за тежести и техническа проверка за изправност на имота) и три вида, когато е юридическо лице (проверка за тежести, техническа проверка за изправност на имота и проверка на правния статус на фирмата собственик). От всички проверки най-важната е тази за тежести, възбрани и ипотеки, тъй като тежестите вървят с имота и при едно евентуално недоглеждане новият собственик ще бъде натоварен с тях. Трябва да се изучи щателно цялото досие на имота, за да сме сигурни, че няма да възникнат изненади. Проверките за тежести и досието с всички разпореждания с имота се правят по регламентиран за това ред в Агенцията по вписванията. Това вече е възможно не само на гише в агенцията, но и по електронен път. Най-детайлизираната проверка се осъществява, чрез уникалният код за всеки имот. Понякога историята е много кратка, но понякога е много дълга и трябва да се изучи внимателно и ако е необходимо да се направят други паралени проучвания, чрез допълнителни запитвания към различните институции. Например може да се окаже, че собствениците са повече от един и за настоящата сделка е необходимо Удостоверение за наследници или за Удостоверение за гражданско състояние от продавачите. Те се вадят от общинската служба ГРАО. При покупка с кредит банките изискват удостоверението да е до 10 години назад.\nНабавете необходимите документи за сделката\nОкончателният договор или подписването на т.нар. Нотариален акт при покупката на даден недвижим имот, задължително става в кантората и присъствието на Нотариус. Предварително се насрочва ден и час за сделката, съгласно условията посочени в Предварителният договор, подписан между страните. На срещата страните предварително са подготвили всички документи необходими за трансфера на собствеността. Те са различни за всяка ситуация. Най-простият и ефективен начин за подготовка на необходимите документи е да се допитаме до нотариуса, който ще изповяда сделката какво ще бъде необходимо от страна на купувача и от страна на продавача. Обикновенно ако няма специфични изисквания за купувача това са: документ за самоличност, пълномощно с включени всички необходими клаузи и заверено по надлежният ред (ако купувачът/те няма да присъстват лично); декларация за гражданство и гражданско състояние. Различните документи се издават по различен начин от различните институции. Таксите са различни за различните общини. Сроковете за издаване също.\nПланирайте бюджет за такси и плащания по сделката\nАко ползвате посредник по сделката вашата такса за извършената услуга ще се изразява в процент от продажната цена. Това е незадължителна такса и се заплаща само ако ползвате посредник. Три такси са задължителни: Първата такса е нотариалната такса съгласно тарифата към Закона за нотариусите. Втората такса е таксата за вписване, която е 0,1% от стойността на продажната цена. Тя се събира от Нотариусът извършващ сделката и се превежда по сметката на Агенцията по вписванията. Третата такса е държаваната такса по сделката или т.нар. местен данък. По настоящем той е различен за всяка община тъй като Общинските съвети имат право само да определят рамерът му. Плащанията по сделката се извършват по банков път за всички суми над 10 000 лева. Банковите преводи могат да се направят директно по сметката на продавача или да се използва доверителната сметка на нотариуса в съответната валута, като кореспондираща сметка. За всички останали случаи и когато посредници предлагат на купувачите да превеждат пари по техни сметки без достъчно правно основание ние призоваваме купувачите на недвижими имоти да обмислят сериозно всяка ситуация да се допитат с юрист и да не предриемат нищо за което имат съмнение че би накърнило техният материален и имуществен интерес. Също от 1 юли 2011 г. се въведе важното условие участниците да са длъжни да декларират, че сумата, посочена в нотариалния акт, е действително уговореното плащане по сделката. Това става чрез включване на изричен текст в нотариалния акт и подписи на страните. Целта е да се преустанови практиката да се изповядват сделки на стойност равна на данъчната оценка на имота и по този начин да се пести от данъци и такси. За посочени неверни данни се носи наказателна отговорност по Наказателния кодекс.


Женски капитани в „Битка на градовете”, което страртира на 30 ноември | potv.bg\nЖенски капитани в „Битка на градовете”, което страртира на 30 ноември\n• От Про БГ • 28.11.2009 • 0/5\nРуслана Попова и Силвия Стойчева ще са капитани съответно на Пловдив и София в риалитито на „Вечерното шоу на Азис”\nЧетири жени ще се изправят една срещу друга в „Битка на Градовете” и ще трябва да определят отборите, които ще защитават честта на градовете им.\nСлед Златка Димитрова и Силвия Драгоева, които ще са капитани на Бургас и Варна, вече са ясни и капитаните на София и Пловдив. Капитан на столицата ще бъде гримьорката Силвия Стойчева, която нашумя с голата си фотосесия с Димитър Бербатов. Бившата тенисистка и модел, с диплома на политолог, обещава да брани честта на столицата като заложи на спортната злоба и колективния принцип. Талантливата блондинка се кани да използва „най-силните качества на всеки от играчите по най-добрия начин”. За Пловдив ще отговаря устатата Руслана Попова, тя е родом от града на тепетата и е бивша състезателка по шахмат. В играта Руслана ще разчита на поразяващата си словоохотливост и стратегическо мислене.\nКакво е „Битка на Градовете”:\nЕдин срещу друг ще се изправят отборите на четирите най-големи града у нас. Те ще се състезават, за да докажат не кой град е най-добър, а къде хората са най-умни, най-красиви, най-смели и най-талантливи. Участниците в играта ще имат възможност да премерят своята сила, познания и талант. София, Пловдив, Варна и Бургас ще дадат всичко от себе си в надпреварата, като се изправят пред различни предизвикателства. Четири отбора, с по четирима състезатели ще са готови на всичко, за да съберат повече точки, преминавайки през различни по сложност препятствия. Победител ще е отборът, натрупал най-много точки. Играчите във всеки отбор ще бъдат селектирани от капитаните.\nОт другата седмица, зрителите на PRO.BG ще могат да видят как капитаните избират играчите в отборите си. Кандидатите за „битката” ще трябва да се справят с различни задачи, за да впечатлят красивите дами. Желаещите да защитават името на своя град ще се целуват с червеи, ще дресират мишки, ще дегустират алкохол и ще танцуват сложни хореографии, за да се харесат на капитаните. Как ще протекат кастингите и кои ще са финалните участници в „Битката между градовете” ще стане ясно във „Вечерното шоу на Азис”.\n„Битка на Градовете” стартира на 30 ноември от 23:15 часа, само по PRO.BG\nВиж мнения за Женски капитани в „Битка на градовете”, което страртира на 30 ноември (0 коментара)


Новите “русофоби” изпуснаха западния трен(д) – Иво Инджев / Ivo Indzhev\n12.05.2021 12.05.2021 от Иво Инджев\nГениален пророк и велик стратег ще се окаже този човечец Решетников, прогонен от Путин от поста му директор на Руския институт за стратегически проучвания ( РИСИ) заради провалите на руския шпионаж на Балканите- регионът, по който Решетников специализира като генерал от КГБ и в съвременното му продължение ФСБ.\nПоне така излиза от защитната линия Мажино на победените победители от ГЕРБ, които контраатакуват положилото днес клетва служебно правителство на Стефан Янев като проекция на проруския президент Румен Радев , селектиран на този пост преди близо 5 години от Решетников.\nФренската линия Мажино, с която правя тази аналогия, е трябвало да спре германско нахлуване, но е била заобиколена от Вермахта и след това превзета в гръб след обходната маневра рез белгийските Ардени. В нашия случай явно защитниците на линията Мажино се опитват да мажат Радев и неговия избраник с катрана на проруските обвинения за западна и вътрешно проатлантическа консумация.\nС риск да разочаровам читателите, няма да правя невъзможния опит за портрет на служебния премиер Стефан Янев и неговите министри по проруски показател. Най-малкото защото това би ме качило на гербаджийската каруца, пред която те се опитват да сложат собствения си московски троянски кон.\nНе съм “достатъчно услужлив”, за да допусна да бъда впрегнат в нея… Още повече, че “прогледналите” днес за руската заплаха преторианци на Методиевич се возеха в този удобен за тях кабриолет на явното или прикритото путинофилство дълго и комфортно, докато някои се опитвахме да предупреждаваме до прегракване да се противодейства на галопиращото под закрилата на ГЕРБ руско влияние, превърнало България в малката Русия на полуострова.\nНе Радев забави 12 години построяването на интерконектора с Гърция, който би освободил мъртвата газова хватка на Москва върху България.\nНе Радев разпореди на парламента в началото на 2012 година да гласува ударно забраната да се проучва дори дали разполагаме с онези огромни количества природен газ, за чието вероятно наличие България беше осведомена по западни спътникови снимки. Т.е. не Радев прогони от България огромната американска компания “Шеврон”, спечелила прозрачно търга за проучванията, отрязвайки по уникален начин корупционерите от обичайните им опити за шантаж на чуждите инвеститори с изпреварващия ход да плати бонус от 20 милиона долара на правителството, за да се разправя то с претенциите на местните лакомници и руските им батковци в ролята на незаобиколими подизпълнители.\nНе Радев, нито пък генерал Стефан Янев, прокопаха България надлъж и нашир за рекордните няма и две години за руския газопровод, обслужващ стратегията на Кремъл да бъде задушавана най-омразната на Путин негова съседна държава, каквато е Украйна.\nИ не президентът Радев, който се срещна с Путин на предварително планирано посещение през 2018 година, обеща това прокопаване, платено с български милиарди. Обратното, Методиевич ревниво изтопурка по стъпките на Радев и цъфна тогава буквално седмица по-късно в Москва без предварителна покана за аудиенция при самодържеца ( колко ли се примолил?!). Руските медии го издадоха безмилостно как се извинявал на Путин, че не се е старал пред него достатъчно досега.\nИ да искаше, Радев нямаше да да може да обещае да изпълни кремълската поръчка с газопровода, макар да има прецедент с предшественика му Първанов, който също нямаше правомощия да поема обещания за осъществяване на руските енергийни проекти, но с извънреден плам, неповторим и до днес от никой друг политик от висок ранг в политиката у нас, се нагълта с ангажименти пред Путин, нито един от които не успя да изпълни, превръщайки се в най-проваления управник на България по линия на неизпълнените обещания ( пред Кремъл и изобщо).\nМожеше ли Радев да повтори челния опит на др. Първанов? Можеше, но не го направи. Вместо това зададе въпроса, незададен в парламента, контролиран от Методиевич, какво ни струва руският газопровод и как ще си върнем парите.\nНещо повече, Румен Радев подкрепи безрезервно подкрепената ( черно на бяло с финансиране) инициатива “Три морета”, срещу която бълват змии и гущери най-яростните защитници на московските интереси у нас. Методиевич – тъкмо обратното, отказа да я подкрепи точно, както с огромно възмущение отказа създаването на общ флот на натовските държави в Черно море и евентуална база на алианса- за да не дразни Путин, както простосърдечно си признаваше.\nКогато Методиевич “узря” за идеята, че се е издънил по проатлантическа линия жестоко, започна да лови явно отдавна толерирани от службите му руски шпиони, за да се хареса на новата американска администрация, която погрешно беше преценил, че няма да дойде на власт, залагайки на своя събрат по проруски популизъм Доналд Тръмп. Съответно Методиевич “склони” също да подкрепи инициативата “Три морета” и дори намекна преди няколко дни, че май е сгрешил с позицията си да иска в Черно море да има само “платноходки” ( и колкото се може повече руски туристи, някои от които се оказаха откровени терористи, доказано в Чехия и трудно за отричане вече в България).\nЗакъсня с поредните си лупинги. Атлантическият Запад вече го отписа и заложи на Румен Радев на принципа, че трябва да си партнират в България със завареното положение- такова, каквото е и каквото е за предпочитане. В лицето на Радев, комуто предстоеше очевидно да формира служебен кабинет, то се оказа по-приемливо за Запада при цялата Решетникова предистория. Справка: демонстративното посещение на посланиците на САЩ и Германия при Румен Радев веднага след като стана ясно окончателно след изборите от 4 април, че конкурентният му Методиевич няма да го бъде повече като премиер.\nСега, метафорично казано, не смея да се погледна в огледалото. Според изригванията на гербаджийските закъснели прозрения за руското влияние, ще взема да се окажа в техните очи я руско, я турско мекере след всичките пропутински и проердогановски метани на вожда им през годните, през които той се хвалеше с “балансираните” си отношения с Русия и с близките си, направо уникални в ЕС и НАТО отношения с турския автократ, който успя наистина да се изпокара жестоко със САЩ и да се накара на ЕС за какво ли не, но запази своята благосклонност към неговия Бойко в София.\nСамо че фактите са такива, каквито са. Не мога да ги предвидя, но мога да ги припомня.\nСтефан Янев е илюстрация на максимата двама се карат, трети ( генерал) печели. Включително и западната подкрепа. Как това ще се отрази на електоралната подкрепа за партийтана изборите? Във всички случаи провалът на проруските партии на изборите от 4 април не вещае нищо добро и на изборите за тях от 11 юли.\nКолкото и закъснелите пътници в “русофобския влак” да се опитват да догонват този трен(д), те могат сега само да си късат рубашките и да се опитват да сменят досегашния си казачок с рокендрол. Късно е. Вече не поръчват музиката.\nОт пуделите на Путин, колкото и да джавкат от катастрофиралата джипка на властта, “русофобски” вълкодави не стават.\nП(р)оваленият колос на глинени крака се мазни на своя победител\n12 мнения за “Новите “русофоби” изпуснаха западния трен(д)”\nОт мен да мине, да припомня за н-ти път на сите петоколонци и полезни идиоти-до един пут.инофили, независимо къде са (се) позиционирани(ли), че влакът И у нас го карат (дистанционно) отвъд Голямата вода. Дано кратуните им уврат най-сетне. РР, го е “прозрял”. И то, не отвчера.\nАмериканците, такива-онакива, последователно, неотклонно, методично гонят интересите си в националната и енергийна сигурност. Бавно запрягат, но сторят ли го хич не е препоръчително да им се мотаеш после по пътя.\nМоже и така да се каже: Разширително тълкуване на прословутият член 5 от Устава на НАТО.\nКак разчитам състава на правителството. В министерствата, които управляват сектори, нуждаещи се от реформи, са поставени лица с (по-скоро) реформаторски бекграунд. Силовите и правоохранителни министерства са поверени по-скоро на хора с връзка в тях, т.е. БСП. Дали е добре, продуктивно, работещо …Запазвам си правото да бъда здравословно скептичен.\n“Четиво” за новите “русофоби”, мамини, сладки, ненагледни. А-а и да им повЕрваме!\nОт снощи се наблюдава една крайно непропорционална ответност в реакциите към новото правителство. СамО по себе си и като такова “служебното правителство” не би трябвало да вълнува особено политическата публика, защото нито е уникално явление по нашите ширини, нито разполага със сериозни правомощия. Истина е, че някои от действията му биха имали положителна проекция в бъдещето, но това пак изцяло зависи от следващите “редовни” кабинети. Обаче истеричавата реакция срещу него надмина себе си. До вчера пробутвания ни от Борисов “натовски” и “проевропейски” кандидат за премиер Д.Митов изневиделица се сепна и потресе как така президентът се е подписал под декларация срещу руската агресия. Тази сутрин обърна плочата и запя нова песен- президентът щял да ходи да се мазни на Путин. Не съм сигурна дали момъкът Д.Митов сам си съставя изреченията, но тази полярност на изказаните възгледи рязко ме тревожи. Ако не е с някаква ментална дисфункция, този човек просто трябва да е много глупав. Понеже не е известно Митов да страда от физическа болест, остава логично да заключим, че изхвърлянията и мятанията му връз политическата сцена са признак единствено и само на крайно отчаяние. Което си е глупава постъпка отвсякъде, защото дори да си отчаян не е необходимо по този глупав начин да се направиш на посмешище.\nЛипсва ми само пасажът “Наистина текстът на декларацията от Букурещ не беше качен на сайта на Президентството, но по-важното е, че Радев я е подписал. Методиевич също се криеше зад министрите си при неизбежните прояви на съюзническа солидарност срещу Путин”.\nАко правилно съм разбрал, обвиненията в русофилия са основателни, но ГЕРБ няма моралното право да ги прави. Тези които имат това морално право по-добре да си мълчат, за да не пригласят на ГЕРБ. Напълно съм съгласен, поне до конкретен пропутински ход на служебното правителство (дано да няма време за това). Макар че от една страна не е справедливо да се обвинява новото правителство преди да е направили белята, но от друга е по-добре да се обвинява несправедливо, та да не я прави (и да трябва да доказва, че не е русофилско).\nЗа щастие (по-скоро за нещастие), със или без пригласяне, нещата са пределно ясни (фактите огнено мълвят, без всяко обяснение) – само ДБ са наистина антипутински насроени (от тези с шанс за влизане в следващото НС) ….\nА помните ли откритото на около 5000 метра дълбочина голямо газово находище край Девинци, за което след време бяха публикувани твърдения, че било изкупено от “Газпром” и затворено. Прогнозите бяха за 6.7 милиарда куб.м. газ, което може да осигури цялото количество газ, необходимо на страната ни за период от три години! Според експертите “газът от тази геоложка формация е високо калоричен, с около 95% метан, по-калоричен от руския, освен това е сух и няма вредни примеси. Съдържанието на кондензат също е много голямо. Налице са и доказателства, че досега в България не са регистрирани газови находища с такова голямо налягане като тукашното – от порядъка на 700 атмосфери. “\nСпоред министъра тогава Делян Добрев “В първите години добивът от Девинци ще бъде в размер на добитите количества от “Мелроуз Рисорсиз”, така че поне още 10 процента от местната консумация на природен газ ще бъде осигурена от местен източник. След 2020 г. местният добив ще нарасне значително и ще покрива по-голяма част от нашето потребление. От втората половина на 2013 г. у нас ще се добива природен газ от находището в Девинци и той ще бъде изкупуван от “Булгаргаз” на цена с 35 процента по-ниска от вносния газ”\nСлед време, постфактум, от пресслужбата на МС се разбра, че правителството е предоставило на “Дайрект Петролеум България” 35-годишна концесия за добив на природен газ и кондензат от находище “Койнаре” – участъци “Борован”, “Враняк”, “Девинци” и “Садовец”и експлоатацията на находището при Девинци щяла да започне най-рано в средата на 2010 г.\nКомпанията „Дайрект Петролеум България” била дъщерна компания на американската частна нефтена компания „Дайрект Петролеум Експлорейшън Инк”, която била концесионер на обекта и била базирана в Колорадо и оперирала в България, Мароко, Русия и САЩ.\nНефтените залежи край Девенци били открити със специален сеизмичен метод, разработен от Дайрект петролиум. Американската компания всъщност е собственост на руснаци, но е регистрирана в Щатите с руски капитали. А сеизмичният метод до неотдавна бил използван от руската армия за специални цели. При конверсията на руската военна промишленост методът е разсекретен и доразработен за целите на нефтената геология.\nСписък на други находища на природен газ у нас:\nНаходища на природен газ в континенталния шелф на Черно море:\nНаходище на природен газ Галата\nНаходище на природен газ Изгрев\nНаходище на природен газ Калиакра Изток\nНаходище на природен газ Калиакра\nНаходище на природен газ Камчия\nНаходище на природен газ Обзор\nНаходище на природен газ Ропотамо\nНаходище на природен газ Чайка\nДруги находища на природен газ:\nНаходище на природен газ Девинци\n12.05.2021 в 16:45\nДостатъчно е и изречение “Не Радев.” (Може да върви в комплект с “Не Борисов.”, “Не Трифонов.” и “Не Мая.”, например)\nЗа прозападността на Радев и залагането на него от страна на Запада: “Голям залък лапни, голяма дума не казвай!”. Това, че подписва под сурдинка разни неща, защото няма къде да шава, не е достатъчно показателно. Ако вземем за пример в това отношение Плевнелиев – разликата е “от небето до земята”\nНадявам се Бойко Рашков да подмени началниците на МВР в районите където стават големите изборни нарушения и новия кабинет да погледне сериозно на евросубсидиите на медиите. Само това ще събуди “мисирките” и ще ги принуди да обърнат палачинката и да разобличават на момента лъжите на геройкото.\nГолемият капацитет по програмиране от Банкя бб изказа опасения, че хакери може да хакнат машините. Никой ли не е информирал този мъдрец, че тези машини нямат връзка с интернет?!\nНе е лошо да се спре със спекулациите относно интерконектора с Гърция. И преди 120 години да го бяхме построили,едва от година и половина по него може да потече нещо по-различно от руски газ.\n@ Иван Атанасов\nами да беше потекъл още тогава ! А то какво излезе – оттекоха се 3 милярда в канала! И въобще не трябва да се спира да се говори за това, докато бойко не върне парите или ги отлежи. Водят се дълг на всички и Ваш включително!\n@ Иван Атанасов Не е лошо да се спре със спекулациите относно интерконектора с Гърция. Ако го бяхме построили, от година и половина по него можеше вече да потече нещо по-различно от руски газ. Коригирах ви го, хубав и усмихнат ден.\nДа , и така звучи добре! Всъщност не е важно откъде тече газта,а кой договаря цената! И марсиански газ да уредим,пак ще намерят как да крадат от него!Справка Ф16,закупен от съюзник на цена по-висока отколкото Гърция закупи пето поколение Ф35! Иначе както винаги България е жертва на геополитически врътки ,в комбинация с безгръбначни и зависими политици от целият спектър! Да не забравяме,Банкянския поток който сега ще плащаме ,се случи след като Орешарски спря Южен поток малко след посещението на американските сенатори! Да не забравяме заробващия газов договор с Русия с подписа на Евгени Бакърджиев!Двойните стандарти в Европа пък се проявиха в пълна сила,след като Германия продължава да си строи Северен Поток 2!\nАрхив - Избор на месец - ноември 2021 (47) октомври 2021 (36) септември 2021 (45) август 2021 (46) юли 2021 (43) юни 2021 (40) май 2021 (52) април 2021 (60) март 2021 (58) февруари 2021 (53) януари 2021 (57) декември 2020 (52) ноември 2020 (45) октомври 2020 (44) септември 2020 (45) август 2020 (58) юли 2020 (53) юни 2020 (43) май 2020 (39) април 2020 (34) март 2020 (39) февруари 2020 (36) януари 2020 (39) декември 2019 (38) ноември 2019 (43) октомври 2019 (31) септември 2019 (33) август 2019 (32) юли 2019 (34) юни 2019 (33) май 2019 (37) април 2019 (43) март 2019 (44) февруари 2019 (43) януари 2019 (55) декември 2018 (41) ноември 2018 (46) октомври 2018 (42) септември 2018 (35) август 2018 (35) юли 2018 (41) юни 2018 (54) май 2018 (50) април 2018 (45) март 2018 (54) февруари 2018 (47) януари 2018 (51) декември 2017 (43) ноември 2017 (59) октомври 2017 (58) септември 2017 (47) август 2017 (40) юли 2017 (44) юни 2017 (52) май 2017 (42) април 2017 (45) март 2017 (54) февруари 2017 (56) януари 2017 (64) декември 2016 (52) ноември 2016 (58) октомври 2016 (63) септември 2016 (46) август 2016 (39) юли 2016 (46) юни 2016 (53) май 2016 (57) април 2016 (46) март 2016 (80) февруари 2016 (57) януари 2016 (60) декември 2015 (66) ноември 2015 (62) октомври 2015 (52) септември 2015 (44) август 2015 (43) юли 2015 (44) юни 2015 (41) май 2015 (54) април 2015 (45) март 2015 (68) февруари 2015 (46) януари 2015 (65) декември 2014 (67) ноември 2014 (51) октомври 2014 (51) септември 2014 (49) август 2014 (50) юли 2014 (44) юни 2014 (51) май 2014 (60) април 2014 (49) март 2014 (77) февруари 2014 (53) януари 2014 (52) декември 2013 (58) ноември 2013 (57) октомври 2013 (42) септември 2013 (42) август 2013 (46) юли 2013 (52) юни 2013 (52) май 2013 (38) април 2013 (41) март 2013 (60) февруари 2013 (48) януари 2013 (48) декември 2012 (45) ноември 2012 (48) октомври 2012 (49) септември 2012 (48) август 2012 (43) юли 2012 (45) юни 2012 (42) май 2012 (44) април 2012 (41) март 2012 (47) февруари 2012 (48) януари 2012 (50) декември 2011 (51) ноември 2011 (53) октомври 2011 (50) септември 2011 (47) август 2011 (39) юли 2011 (48) юни 2011 (43) май 2011 (35) април 2011 (36) март 2011 (38) февруари 2011 (41) януари 2011 (52) декември 2010 (51) ноември 2010 (62) октомври 2010 (49) септември 2010 (44) август 2010 (42) юли 2010 (54) юни 2010 (48) май 2010 (51) април 2010 (60) март 2010 (74) февруари 2010 (67) януари 2010 (64) декември 2009 (54) ноември 2009 (59) октомври 2009 (58) септември 2009 (53) август 2009 (50) юли 2009 (59) юни 2009 (63) май 2009 (62) април 2009 (61) март 2009 (75) февруари 2009 (53) януари 2009 (47) декември 2008 (36) ноември 2008 (41) октомври 2008 (39) септември 2008 (25) август 2008 (28) юли 2008 (34) юни 2008 (28) май 2008 (18) април 2008 (31) март 2008 (2)


Другите светове на Алби Брайт – Детски книги\n08.06.2019 17.05.2020 Александра Георгиева други светове, квантова физика, Кристофър Едж, наука, Софтпрес\n„Другите светове на Алби Брайт“ (изд. Софтпрес) на Кристофър Едж е книга, която се усеща и обича. Дълго време, когато поглеждам към небето през нощта, ще си спомням това пътешествие.\nАлби Брайт е обичано и щастливо хлапе с чудесни родители, които са учени. И то не какви да е, а много известни. Баща му даже има телевизионно предаване за наука, а майка му е изключително умна и очарователна жена. За съжаление един ден тя разбира, че е болна от рак и умира.\nКнигата започва с това, че нашият герой е тъжен, объркан и изгубен. Татко му и дядо му също. Сякаш и тримата се лутат в тъмното и не могат да разберат накъде да поемат. Баща му избира да се концентрира върху науката, дядо му прави всичко възможно да се грижи добре за Алби. А от Алби се иска да ходи на училище и геройски да преживее всичко, което се случва в сърцето и ума му.\nТова е доста трудна задача за момче в шести клас, което е загубило най-важния си човек и трябва да се справи с двама объркани възрастни, неособено съчувстващи ученици и една доста неловка учителка. Обаче всички тези наглед ужасни обстоятелства правят така, че той успява да измисли фантастична теория, която му дава шанс да намери майка си отново.\nТук започва невероятната история на героя, който пътува през паралелни вселени, за да срещне лошото си Аз, да намери прекрасната си сестра, да разбере, че баща му страшно много го обича и всъщност да открие обратно пътя към себе си.\n“Другите светове на Алби Брайт” е много емоционална книга, която говори за смъртта и показва как тя обърква всичко познато и сигурно, но същевременно успява да покаже безкрайната прелест на нашия свят, на нашия ум, на обичта. В нея по изключителен начин се съчетават чувства и наука, които сякаш нямат много общо. Но точно тази история показва как малките могат да са по-силни и по-мъдри от големите. Как чувствата те отвеждат до научни открития. Как любовта е в основата на цялата вселена, независимо дали говорим за паралелни светове, миниатюрни черни дупки, печени сандвичи със сирене или ветрогенератори. Това е прекрасна книга, която си заслужава да почувствате и изживеете.\nНеизбежно след прочита й ще се наложи да поговорите за смъртта. За нейната неизбежност и необратимост и за това, какви чувства носи в живота ни. Не знам дали съществува лесен начин да се говори с деца на тази тема, но със сигурност знам, че не трябва да се мълчи. След като премине емоционалният момент, може да поговорите и за другата страна на книгата – колко светъл и ярък може да бъде животът на хората и как науката е „магическата“ част от него.\nПочти всичко в книгата стъпва на реални научни теории, въпреки че са преувеличени за „целите на художествената измислица“. Дори и така, те предоставят множество теми за разговори и изследвания.\nКакво е физика и защо тя е в основата на всичко? Какво е квантова физика и защо е толкова необяснима?\nКои са великите учени на нашето време и какво всъщност им е важното? Как науката влияе на ежедневието ни, как го променя и какво зависи от нея?\nКакво е изкопаема енергия, защо не може да си представим живота на Земята без нея? Какво е ядрен синтез, а студен ядрен синтез?\nМисля си, че във време, в което информацията на децата е буквално във върховете на пръстите им, е много важно те да се научат да търсят и да разсъждават върху нея. Важно е да бъдат поставени основите на критично и рационално мислене, защото в науката и в децата е бъдещето на нашия свят.\nВсички книги на Кристофър Едж на български можете да вземете от Ozone.bg с код DK19.\n← Над 200 деца се включиха в творческите работилници през Национална седмица на детската книга\nАкцентите в програмата за деца на Пловдив чете 2019 →